### IZVJEŠĆE

**UPRAVNOG VIJEĆA INSTITUTA ZA TURIZAM**

**O OBAVLJENIM AKTIVNOSTIMA TIJEKOM 2023. GODINE**

Sukladno Statutu Instituta za turizam, Upravno vijeće ima pet članova, od kojih predsjednika i dva člana Upravnog vijeća imenuje Ministarstvo znanosti i obrazovanja (*dalje: MZO*), jednog člana tajnim glasanjem članovi Znanstvenog vijeća Instituta (dalje: ZV), a jednog člana svi radnici Instituta.

**Odlukom Ministarstva znanosti i obrazovanja od 17.10.2022. godine** (*Klasa: 640-01/20-03/00030; Urbroj: 533-03-22-0002) imenovani su sljedeći članovi Upravnog vijeća Instituta za turizam:*

* **Predsjednik Upravnog vijeća -** prof. dr. sc. Boris Crnković, Sveučilište Josipa Jurja Strossmayera u Osijeku, Ekonomski fakultet u Osijeku, s mandatom od 03.11.2022. do 02.11.2024. godine
* **Član Upravnog vijeća** - mr. sc. Želimir Kramarić, Hrvatska agencija za malo gospodarstvo, inovacije i investicije, s mandatom od 03.11.2022. do 02.11.2024. godine
* **Članica Upravnog vijeća** - Ivana Prosinečki, Ministarstvo znanosti i obrazovanja, s mandatom od 03.11.2022. do 02.11.2024. godine

**Od strane Instituta za turizam u Upravno vijeće su imenovani:**

* **Članica Upravnog vijeća** *(imenovana od strane ZV Instituta za turizam)* - dr. sc. Sanda Čorak, s mandatom od 03.09.2021. do 02.09.2023. godine
* **Član Upravnog vijeća** *(imenovan od strane ZV Instituta za turizam)* – dr. sc. Neven Ivandić, s mandatom od 18.09.2023. do isteka mandata članova Upravnog vijeća imenovanih od strane MZO.
* **Članica Upravnog vijeća** *(predstavnica radnika Instituta za turizam)* - Višnja Mezak, s mandatom od 06.04.2021. do 05.04.2023. godine te novim mandatom od jedne godine *(zbog odlaska u mirovinu)* od 06.04.2023. do 06.04.2024. godine.

**U 2023. godini Upravno vijeće održalo je ukupno 8 sjednica, i to:**

* **2. sjednica Upravnog vijeća održana je 09.03.2023. godine**
* Jednoglasno je verificiran zapisnik konstituirajuće sjednice UV održane 13.12.2022. godine
* Jednoglasno je usvojeno Financijsko izvješće o radu IT-a za period od 01.01. do 31.12.2022. godine
* Jednoglasno je prihvaćeno Izvješće o radu IT-a za 2022. godinu
* Jednoglasno je prihvaćeno Izvješće o radu Znanstvenog vijeća za 2022. godinu
* Jednoglasno je prihvaćeno Izvješće o radu Upravnog vijeća za 2022. godinu
* Jednoglasno je prihvaćeno Izvješće o radu s javnošću za 2022. godinu
* Upravno vijeće jednoglasno je usvojilo sve izmjene i dopune u prijedlogu Statuta te donijelo odluku da se isti pošalje Ministarstvu znanosti i obrazovanja na davanje suglasnosti.
* Jednoglasno su usvojene 1. izmjene i dopune Plana nabave za 2023. godinu
* Upravno vijeće jednoglasno je prihvatilo prijedlog te je na temelju članka 33. st. 3. Zakona o visokom obrazovanju i znanstvenoj djelatnosti (NN 119/22) donijelo odluku kojom se dr. sc. Renata Tomljenović, viši znanstveni suradnik, imenuje pomoćnicom ravnatelja na razdoblje od 01.04.2023. do 31.12.2023. godine
* Upravno vijeće primilo je na znanje informacije o namjeri Instituta za turizam da sudjeluje u javnom natječaju za sufinanciranje izrade projektne dokumentacije i energetske obove postojećih zgrada u pretežitom vlasništvu javnog sektora u kojima se obavljaju društvene djelatnosti. Članovi Upravnog vijeća podupiru sve akcije *(izrada energetskog certifikata; snimanje zgrade sa "3D mobilnim skenerom" za potrebe izrade nacrta, tloctra, presjeka i fasada zgrade s upisanim neto površinama objekta; izradu glavnog projekta energetske obnove)* potrebne za sudjelovanje u natječaju
* **3. sjednica Upravnog vijeća održana 12.07.2023. godine**
* Jednoglasno je verificiran zapisnik 2. sjednice UV održane 09.03.2023. godine
* Jednoglasno je usvojeno Izvješće o porezu na dobit za 2022. godinu
* Jednoglasno su usvojene izmjene i dopune Financijskog plana za 2023. godinu
* Jednoglasno je usvojeno Financijsko izvješće za IT za razdoblje: 01.01. - 30.06.2023. godine
* Jednoglasno su usvojene 1. izmjene i dopune Plana nabave za 2023. godinu
* Upravno vijeće primilo je na znanje informacije o zaprimljenom mišljenju i komentarima koje je MZO dalo na prijedlog novog Statuta Instituta za turizam
* Upravno vijeće primilo je na znanje informacije vezane uz indeksiranost časopisa TURIZAM *(Časopis TURIZAM indeksiran je u dvije bitne baze – u WOS-u i SCOPUS-u, a u WOS-u mu je dodijeljen impakt faktor 1,7 čime je postao najjači časopis na području društvenih znanosti u Hrvatskoj)*
* Upravno vijeće primilo je na znanje informacije o međunarodnoj konferenciji 'Women in tourism', održanoj 19. do 21. travnja 2023. godine u Splitu na kojoj su uz 60 sudionika sudjelovali keynote speakeri iz Italije, Velike Britanije i Hrvatske
* Upravno vijeće primilo je na znanje informacije o provedenim aktivnostima koje subile potrebne da bi se Institut prijavio na natječaj za energetsku obnovu zgrade Instituta
* **4. E-sjednica Upravnog vijeća održana 31.07. – 03.08.2023. godine**
* Upravno vijeće jednoglasno je usvojilo finalno izvršenje Financijskog plana za razdoblje 01.01. do 30.06.2023. godine.
* **5. sjednica Upravnog vijeća održana 26.09.2023. godine**
* Jednoglasno je verificiran zapisnik 3. sjednice Upravnog vijeća održane, 12.07.2023. godine
* Jednoglasno je verificiran zapisnik 4. E-sjednice Upravnog vijeća, održane 31.07.2023. godine.
* Jednoglasno je prihvaćena informacija o imenovanju novog člana UV. Dr. sc. Neven Ivandić imenovan je članom UV Instituta za turizam s mandatom od 18. rujna 2023. godine.
* Upravno vijeće jednoglasno je donijelo Odluku kojom se ovlašćuje dr. sc. Neven Ivandić da u ime Upravnog vijeća Instituta za turizam, tj. u ime predsjednika, dr. sc. Borisa Crnkovića, može potpisivati internu poslovnu i financijsku dokumentaciju koja se odnosi na ravnatelja Instituta za turizam.

Donošenjem ove Odluke stavlja se van snage Odluka Upravnog vijeća od 13.12.2022. godine, a koja je donesena u svrhu davanja istovrsnog ovlaštenja dr. sc. Sandi Čorak.

* Upravno vijeće je po provedenoj raspravi jednoglasno usvojilo korigiran prijedlog Statuta Instituta za turizam. Korigiran prijedlog Statuta šalje se na ponovni pregled i usvajanje u MZO.
* Upravno vijeće primilo je na znanje iznesene informacije o početku procesa pregovaranja za sklapanje Programskih ugovora između Ministarstva znanosti i obrazovanja i javnih instituta.
* **6. E-sjednica Upravnog vijeća održana 03.10.2023. – 04.10.2023. godine**
* Upravno vijeće jednoglasno je usvojilo Financijski plan IT-a za 2024. godinu s projekcijama za 2025. i 2026. godinu**.**
* **7. sjednica Upravnog vijeća održana 07.11.2023. godine**
* Jednoglasno je verificiran zapisnik 5. sjednice Upravnog vijeća održane, 26.09.2023. godine
* Jednoglasno je verificiran zapisnik 6. E-sjednice Upravnog vijeća, održane 03.10.2023. godine
* Jednoglasno je prihvaćen prijedlog dr. Ivandića da se navod: *“nedovoljno iskorišteno kumulativno znanje i istraživaćki potencijal Instituta“* iz točke 2.2. Analiza sadašnjih i budućih snaga, slabosti, prilika i prijetnji javnog znanstvenog instituta (SWOT), iz stupca *Slabosti* prebaci u stupac *Prilike*. Nakon izvršene korekcije, Upravno vijeće jednoglasno je prihvatilo prezentiran Prijedlog razvojne i izvedbene proračunske komponente Instituta za turizam.
* **8. E-sjednica Upravnog vijeća održana 29.11.2023. godine**
* Upravno vijeće je s četiri glasa ZA i jednim SUZDRŽANIM glasom usvojilo prijedlog Programskog ugovora i njegove priloge za razdoblje 2024. do 2027. godine te odlučilo da se Odluka pošalje u Ministarstvo znanosti i obrazovanja kako bi se pokrenula procedura potpisivanja Programskog ugovora između Ministarstva znanosti i obrazovanja i Instituta za turizam.
* **9. sjednica Upravnog vijeća održana 15.12.2023. godine**
* Jednoglasno je verificiran zapisnik 7. sjednice Upravnog vijeća održane, 07.11.2023. godine
* Jednoglasno je verificiran zapisnik 8. E-sjednice Upravnog vijeća, održane 29.11.2023. godine
* Upravno vijeće jednoglasno je usvojilo 2. izmjene i dopune Financijskog plana Instituta za turizam za 2023. godinu
* Upravno vijeće jednoglasno je usvojilo konačni Financijski plan IT-a za 2023. godinu s projekcijama za 2024. i 2025. godinu.
* Upravno vijeće primilo je na znanje informaciju o isteku mandata pomoćnice ravnatelja, dr. sc. Renate Tomljenović s 31.12.2023. godine
* Upravno vijeće jednoglasno je podržalo prijedlog ravnatelja da se novom pomoćnicom ravnatelja od 01.01.2024. godine imenuje dr. sc. Snježana Boranić Živoder. Mandat pomoćnice ravnatelja može trajati najduže do isteka mandata ravnatelja, dr. sc. Damira Krešića.
* Upravno vijeće primilo je na znanje iznesene informacije o potpisanom Programskom ugovoru (08.12.2023. godine)
* Upravno vijeće primilo je na znanje informacije o novim Interreg projektima:
  + (1) **Interreg Euro-Med** pod nazivom: *Governing sustainable tourism in territories with high environmental value: reconnecting tourism and nature for addressing the climate crisis with an ecosystem-based approach* (Upravljanje održivim turizmom na područjima s visokom ekološkom vrijednošću: ponovno povezivanje turizma i prirode za rješavanje klimatske krize pristupom temeljenim na ekosustavu*),* akronima*:*„NaTour4CChange“
  + (2) **Interreg Europa** pod nazivom: Retaining and attracting knowledge workers and skills for regional Development *(Privlačenje i zadržavanje visokoobrazovanih radnika sa znanjima i vještina potrebnim za regionalni razvoj).*